text: Forsvarsminister i felten
  13 september 2010 kl. 07.57
  Det bliver med action og spænding i luften, når forsvarsministeren gæster Hærens Sergentskole i dag.
  Forsvarsminister, Gitte Lillelund Bech, kommer i dag til Sønderborg. 
  Her skal hun på besøg hos Hærens Sergentskole og få et indblik i slagets gang på skolen - og det i bogstaveligste forstand. 
  Slagets gang følger hun på nærmeste hold, når eleverne er på daglig tjeneste i øvelsesterrænet.
  Besøget finder sted fra klokken 9 til 13 mandag formiddag. 
  I løbet af den tid skulle forsvarsministeren også have fået lektioner i felttjeneste og forhold overfor kemiske kampstoffer.
  Alt i alt - en brandfarlig cocktail.
  